ดวงดาว จารุจินดา

**พจมาน สมสุวรรณ** (สกุลเดิม จารุจินดา; เกิด 2 ตุลาคม พ.ศ. 2494) ชื่อเล่น **ดาว** เป็นที่รู้จักในชื่อ **ดวงดาว จารุจินดา** เป็นนักแสดงและนักพากย์ชาวไทย เธอเป็นบุตรสาวของสักกะ จารุจินดา ซึ่งเป็นผู้กำกับภาพยนตร์ กับพจนา จารุจินดา (สกุลเดิม อัครพันธ์)

## ประวัติ
ดวงดาวเป็นบุตรสาวของสักกะ จารุจินดา ซึ่งเป็นผู้กำกับภาพยนตร์ กับพจนา จารุจินดา (สกุลเดิม อัครพันธ์) เป็นหลานตาของหลวงกิจวิจารณ์ และเป็นหลานยายของศรีพันธ์ สารกิจวิจารณ์ 

ดวงดาวเข้าสู่วงการบันเทิงตั้งแต่อายุ 5 ขวบจากการเป็นนักแสดง พากย์ภาพยนตร์ครั้งแรกจากภาพยนตร์เรื่อง  “เข็ดจริง ๆ ให้ดิ้นตาย”  ซึ่งให้เสียงพากย์เป็นขอใจ ฤทัยประชา พออายุได้ 21 ปีจึงหันมาพากย์หนังอย่างจริงจัง และรับหน้าที่พากย์เสียงให้นักแสดงชื่อดังของไทยหลายท่าน เช่น จารุณี สุขสวัสดิ์, เนาวรัตน์ ยุกตะนันท์, จินตหรา สุขพัฒน์, มยุรา เศวตศิลา, ญาณี จงวิสุทธิ์, ไปรมา รัชตะ และได้รับรางวัลจากการพากย์เสียงจากรางวัลพระสุรัสวดี นักพากย์ยอดเยี่ยม กับภาพยนตร์เรื่องรักพยาบาท โดยพากย์เป็นเสียงของคุณเพ็ญพักตร์ ศิริกุล คุณดวงดาว พากย์ซีรีส์เกาหลีทุกเรื่อง บางเรื่อง พากย์ นางเอก นางรอง นางร้าย คุณย่าของพระเอก  โดยมีการพากย์ที่โดดเด่นที่สุด คือการพากย์เสียงของ เอเย่นต์ดานา สกัลลีย์ ที่เล่นโดย จิลเลียน แอนเดอร์สัน ในซีรีส์ชุด The X-Files ที่ฉายทางช่อง 7 สี 

ด้านงานบันเทิง เคยได้รับบทเป็นนางเอกจากหนังเรื่องแรกของเธอ ที่พ่อเธอเป็นผู้สร้าง คือเรื่อง 'มนต์รักชาวไร่' แต่หนังไม่ประสบความสำเร็จ หลังจากนั้นจึงกลายเป็นรับบทรองจนถึงนางร้ายมาตลอด ก่อนจะมาลงเล่นละครโทรทัศน์ ช่วงแรกยังไม่สังกัด ก็จะเห็นผลงานเธอทางช่อง 3, 5, 9 ในบทนางร้าย เช่น นางทาส ช่อง 3 ที่เธอรับบทเป็น 'สาลี่' โดยมีรัชนู บุญชูดวง เป็นนางเอก ต่อมาช่อง 7 สี ชวนไปพากย์หนังชุด จึงเป็นที่มาของการพบกันของเธอกับ พลากร สมสุวรรณ จึงเกิดสัญญาใจในการเล่นละครให้ช่อง 7 สี ตั้งแต่ปี 2530 จนปัจจุบันก็ยังเห็นหน้าเธอทางหน้าจอช่อง 7 อยู่สม่ำเสมอ นับผลงานละครที่เธอร่วมงานกับช่อง 7 สี ได้ประมาณกว่า 80 เรื่อง

## ครอบครัว
ดวงดาวเคยใช้ชีวิตคู่ร่วมกับ สายัณห์ จันทรวิบูลย์ อดีตนักแสดงบทตลก ครื้นเครง ซึ่งปัจจุบันอาศัยอยู่ที่ ลอสแอนเจลิส สหรัฐอเมริกา มีบุตรชาย 2 คน ชื่อ คูณพสิล จารุจินดา (จันทรวิบูลย์) และ ตะวัน จารุจินดา (จันทรวิบูลย์) และมีหลานสาวหนึ่งคนซี่งเป็นบุตรของบุตรชาย(ตะวัน จารุจินดา) ชื่อ น้องมียา      

หลังจากหย่า ใช้ชีวิตคู่กับพลากร สมสุวรรณ ซึ่งปัจจุบันดำรงตำแหน่ง รองกรรมการผู้อำนวยการใหญ่ สถานีโทรทัศน์ พีพีทีวี และกรรมการผู้จัดการ สถานีโทรทัศน์สีกองทัพบกช่อง 7

## ผลงานภาพยนตร์

## ผลงานการแสดงละครโทรทัศน์
### ผลงานการแสดงละครโทรทัศน์ที่ออกอากาศปี พ.ศ. 2499

### ผลงานการแสดงละครโทรทัศน์ออกอากาศที่ระหว่างปี พ.ศ. 2510–2519

### ผลงานการแสดงละครโทรทัศน์ออกอากาศที่ระหว่างปี พ.ศ. 2530–2539

### ผลงานการแสดงละครโทรทัศน์ออกอากาศที่ระหว่างปี พ.ศ. 2540–2549

### ผลงานการแสดงละครโทรทัศน์ออกอากาศที่ระหว่างปี พ.ศ. 2550–2559

## พิธีกร
* ครบเครื่องเรื่องผู้หญิง ช่อง 7
* ชีวิตกับเพลง (พ.ศ. 2536 - 2542) ช่อง 7
* *[[ฟ้ามีตา (รายการโทรทัศน์)|ฟ้ามีตา]]* 5 มกราคม พ.ศ. 2556 - ปัจจุบัน *[[ช่อง 7HD|ช่อง 7]]*

## มิวสิควีดีโอ
* เพลง ต่อเวลา ธงไชย แมคอินไตย์ (2533)
* เพลง ละครน้ำดี บดินทร์ ดุ๊ก (2535)
* เพลง ทรมาน อิทธิ พลางกูร (2536)
* รักเดียวใจเดียว - เสือ ธนพล อินทฤทธิ์ (2543)

## รางวัล

## ลำดับสาแหรก



## อ้างอิง
* ดวงดาว จารุจินดา  คอลัมน์รู้ไปโม้ด
* ดวงดาว จารุจินดา Tv pool Stars Record

## แหล่งข้อมูลอื่น
; เครือข่ายสังคม
* 

หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:สกุลจารุจินดา
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักพากย์หญิงชาวไทย
หมวดหมู่:พิธีกรชาวไทย
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:ผู้ได้รับรางวัลโทรทัศน์ทองคำ รางวัลเกียรติยศคนทีวี
หมวดหมู่:นักแสดงเด็กหญิงชาวไทย